CELEX: 32011R0312
Language: lt
Date: 2011-03-30 00:00:00
Title: 2011 m. kovo 30 d. Komisijos reglamentas (ES) Nr. 312/2011 dėl tam tikrų prekių klasifikavimo Kombinuotojoje nomenklatūroje

1.4.2011   
            
            
               LT
            
            
               Europos Sąjungos oficialusis leidinys
            
            
               L 86/53
            
         KOMISIJOS REGLAMENTAS (ES) Nr. 312/2011
   2011 m. kovo 30 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta privalomąja tarifine informacija dėl prekių klasifikavimo Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje.
            
         
               (5)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 30 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Gaminys (vadinamasis ultragarso siųstuvas) sudarytas iš keraminio disko pavidalo pjezoelektrinio elemento, prie kurio pritvirtinta metalinė membrana su statmenai nukreiptu kūgio formos antgaliu. Jis pritvirtintas prie pagrindo plokštės ir įmontuotas į plastikinį korpusą su kontaktinėmis jungtimis.
                              Kintamosios srovės virpinamas pjezoelektrinis elementas sukuria žmonių negirdimas oru sklindančias ultragarso bangas. Taigi gaminys elektros signalus paverčia ultragarso bangomis.
                              Gaminys naudojamas įvairiems tikslams, tarp jų ir atstumui matuoti automobilių statymo priemonėse, erdvei stebėti automobilių apsaugos nuo įsilaužimo įrangoje ir skysčių kiekiui tam tikruose gaminiuose matuoti.
                           
                        
               
                  8548 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8548, 8548 90 ir 8548 90 90 atitinkančiais prekių aprašymais.
                  Gaminys nelaikytinas XVI skyriuje nurodytos konkrečios mašinos dalimi, todėl neklasifikuotinas pagal XVI skyriaus 2 pastabą.
                  Gaminys nelaikytinas 90 skirsnyje nurodyto konkretaus prietaiso arba aparato dalimi, todėl taip pat neklasifikuotinas pagal 90 skirsnio 2 pastabą.
                  Gaminys laikytinas mašinų arba aparatų elektros įrangos dalimi, nenurodyta kitoje 85 skirsnio vietoje.
                  Todėl gaminys klasifikuotinas priskiriant KN kodą 8548 90 90.
               
            
                  
                              2.
                           
                           
                              Gaminys (vadinamasis ultragarso imtuvas), sudarytas iš keraminio disko pavidalo pjezoelektrinio elemento, prie kurio pritvirtinta metalinė membrana su statmenai nukreiptu kūgio formos antgaliu. Jis pritvirtintas prie pagrindo plokštės ir įmontuotas į plastikinį korpusą su kontaktinėmis jungtimis.
                              Dėl žmonių negirdimų ultragarso bangų sukeltų pjezoelektrinio elemento virpesių bangos paverčiamos elektros signalais.
                              Gaminys naudojamas įvairiems tikslams, tarp jų ir atstumui matuoti automobilių statymo priemonėse, erdvei stebėti automobilių apsaugos nuo įsilaužimo įrangoje ir skysčių kiekiui tam tikruose gaminiuose matuoti.
                           
                        
               
                  8548 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8548, 8548 90 ir 8548 90 90 atitinkančiais prekių aprašymais.
                  Gaminys nelaikytinas XVI skyriuje nurodytos konkrečios mašinos dalimi, todėl neklasifikuotinas pagal XVI skyriaus 2 pastabą.
                  Gaminys nelaikytinas 90 skirsnyje nurodyto konkretaus prietaiso arba aparato dalimi, todėl taip pat neklasifikuotinas pagal 90 skirsnio 2 pastabą.
                  Gaminys laikytinas mašinų arba aparatų elektros įrangos dalimi, nenurodyta kitoje 85 skirsnio vietoje.
                  Todėl gaminys klasifikuotinas priskiriant KN kodą 8548 90 90.